Available to order (534)
Liesel Krause-Wiid (7)
Andries Enslin (6)
Team Impact Christian University (5)
Christian Art Books (18)
Christian Media Publishing (6)
Die Soektog Van 'n Leeftyd ... Na 'n Inniger Verhouding Met God (Afrikaans, Hardcover)
God se oe is blou (Afrikaans, Paperback)
Ek skryf hierdie boek vir al die mense wat soos ek, nie meer gemaklik voel met die tradisionele antwoorde wat gegee word op lewens- en geloofsvrae nie. Mense wat self wil uitvind en ontdek. Mense wat nie bang is om wetenskap, filosofie en spiritualiteit deel te maak van hulle denke oor wie hulle is, van waar hulle kom en waarheen hulle oppad is nie. Binne hierdie bladsye dekonstrueer ek o.a my geloof waarmee ek grootgeword het. Ek probeer ook om my eietydse soeke en denke nuut te verwoord, om my prentjie van God eerlik te ondersoek en te dekonstrueer. Om daarmee mede soekers en vrydenkers te help om ook op hulle eie spirituele avontuur te kan gaan. Hierdie boek is dus vir 'n nuwe generasie van Afrikaner; waar geslag, ras, kultuur, geloof, taal, ouderdom en seksualiteit hulle nie meer noodwendig definieer nie. 'n Generasie van vrydenkers; mense vir wie die beginsels van liefde, eerlikheid, respek, kritiese denke, oop soeke en eietydse spiritualiteit veel belangriker is. Hulle is reisigers; mense wat op 'n Kop en hart reis die dieper betekenis van hulle lewens wil ondersoek. En al wat van elkeen op hierdie reis gevra word, is om nooit hulle koppe af te skakel of hulle harte stil te maak nie. Daarom betree ek heilige grond met eerlike vrae. Ek beskou geen tema as verbode of onaantasbaar nie, so of dit nou God of godsdiens is, evolusie of die Bybel is, ek dekonstrueer en poog om nuwe maniere van dink en praat te vind. Ek nooi elkeen uit om saam met my bietjie dieper te delf in die misterie, die misterie wat ons God en die lewe noem.
God Se Apteek, Deel 2 (Afrikaans, Paperback)
Kragtige Gebed Deur God Se Woord - Gebedeboek (Afrikaans, Paperback)
Vrouekeur kreatiewe & inspirerende jaarbeplanner (Afrikaans, Paperback)
Janine Bevolo-Manders, Rina Burger
Vrouekeur is ’n populere gesinstydskrif wat elke week ’n inspirerende rubriek deur Janine Bevolo-Manders publiseer. Die rubrieke het ’n Christelike inslag en bied raad, hoop en inspirasie. Die Vrouekeur kreatiewe & inspirerende jaarbeplanner bestaan uit ’n versameling van Janine se boodskappe, verpak in die vorm van ’n nuttige jaarbeplanner met oorspronklike illustrasies deur Rina Burger, ’n plaaslike kunstenaar, en illustreerder van die blitsverkoper ROUGE, inkleurboek vir grootmense. Dames kan boek hou van hulle afsprake, vriende en familie se verjaarsdae, sowel as om inspirasie te ontvang en hul kreatiwiteit uit te leef deur die pragtige verbeeldingryke illustrasies in die boek in te kleur. Inkleur vir grootmense is tans baie gewild! Nie net is dit ’n heerlike, verslawende, kreatiewe tydverdryf nie, maar dit het ook terapeutiese waarde.
Slawehuis - Die Sleutelstories Agter Die Grootstorie (Afrikaans, Paperback)
slaweHuis is hoe die Bybelse Boek Eksodus vir Egipte aan ons bekendstel – ’n primitiewe en boonop goddelose kabaal vol afgodery en heerssugtige farao’s wat God uitdaag en waaruit sy mense bevry is. Regtig? Eers as jy agter die stories begin vra, begin jy fyner skakerings raaksien. Is dit toevalling … dat die datering van die uittog uit die “slawehuis” net sin maak as ons dit verbind met die Hiksos se uitsetting uit Egipte (nie bevryding nie)?; dat Dawid en sy ryk so verbasend ooreenstem met die van Egiptiese Toetmoses III?; dat Jesus gekruisig is omdat hy homself “seun van god” genoem het – die titel wat Egiptiese konings hulle aangematig het?; dat Paulus tydens sy verhoor letterlik beskuldig is dat hy ’n Egiptenaar is? Wat is die ware storie? Is dit dalk eerder die Bybel wat stories aandra sonder om die ware verhaal te vertel? Hoe skakel hierdie stories agter die Bybelse grootStorie met feite wat ons kan weet en, belangriker, wat ons mag glo? Is die tyd ryp om nuwe stories vir ’n nuwe tyd te verken? Dit is die soekende vrae van Andre Bouwer in sy debuutbundel, slaweHuis. Die bundel verplaas die leser na ’n wereld toe die vroegste verhale vorm gekry het. Dit is meer as fassinerende inligting en ’n keuse tussen antieke geskrifte en die Bybel. SlaweHuis is eintlik ’n toestand: verslawing aan letterlike interpretasies van stories, soms buite konteks. Daarom is hierdie ’n ingrypende bevryding, soms vreesaanjaend – soos ’n uittog. Dit loop uit op ’n openbaring wat jou asem sal wegslaan, soos om die lank vergete ingang van ’n nuut ontdekte piramied te vind.
Groei Geestelik Deur Kleingroepe (Afrikaans, Paperback)
Daar is ’n baie groot aanvraag na meer inligting en goeie toerusting vir die suksesvolle inrig en funksionering van kleingroepe. Oral ontdek Christene hoe wonderlik dit is om saam met ander gelowiges gereeld in ’n kleingroep saam te kom. Kleingroepe is in die hart van God. Al meer kerke en gemeentes ontdek die seën van kleingroepe. Dit is deel van sy plan vir die organisasie, die opbou en die uitbreiding van sy kerk. In Geestelike groei deur kleingroepe vertel Dirkie van der Spuy van al die seën wat omgeegroepe in Moreletapark-gemeente gebring het en hoe elke ander gemeente met geloof en oortuiging opgeroep kan word om God te vertrou om ware koinonia in hulle kerke te herstel. Kleingroepe in gemeentes kan uiteindelik die basis vir gemeentegroei en herlewing wees. Hierdie boek is bedoel om te help voorsien aan die behoefte aan toerusting, om leiers te help om groepe effektief te laat funksioneer en lidmate te help om die volle seën van kleingroepe te beleef.
Jy is Goed Genoeg (Afrikaans, Paperback)
Elkeen van ons, in ons wandel met God word met hierdie vraag gekonfronteer: "Is ek goed genoeg?" Ons kan op so voel as gevolg van ons verlede, ons mislukkings, of selfs omdat ons kyk na ander Christene en hul lewens. Jy is goed genoeg is Shawn Basson se eerste boek. Dit is geskryf om aan te moedig en te inspireer met gedagtes van hoop. Dit leer jou dat jy is spesiaal gemaak en is daarom 'n goeie genoeg vir God se plan met jou lewe. Hierdie 40-dag reis is nie bedoel om jou besig te hou die hele jaar nie, maar dien as 'n kort gebed fokus jou waarde in God se oe te onderstreep. Met pragtige foto's en ruimtes vir jou eie gedagtes.
Nuwe Lewe Vir 'n Moee Lyf - Klein Verstellings Met 'n Lewensverskil (Afrikaans, Paperback)
Vir te veel mense bestaan die lewe uit die "wag op beter dae," of : "eendag wil ek nog …" Met hierdie ekskursie deur die wereld van die terminaal gesonde mens wil ek jou help om die vreugde van die lewe te ontdek, of as jy dit reeds het, jou te motiveer om jou volle potensiaal te bereik. Nee, dit is nie "agt-maklike-stappe-tot-lewenskwaliteit" nie, maar 'n eerlike kyk in die siel van iemand wat daardie keuse self gemaak het. Deur hierdie titel te lees neem jy reeds die eerste tree na 'n nuwe, energieverrykte lewe. Jy gaan die bron van onuitputlike energie ontdek en ontsluit. Niks gaan ooit weer dieselfde wees nie!